stanford-oval/wikipedia huggingface dataset:
אלקסיב
קריירה > 2015–2017: ראשית דרכו

בספטמבר 2015 אלקסיב הוציא לאור את השיר "Пьяное солнце" ('שמש שיכורה'), שנכתב על ידי ויטלי קורובסקי והולחן על ידי רוסלנד קווינט. חודש שלאחר מכן הוא צילם לו קליפ, בבימויו של אלן בדואב, בו אלקסיב הורג את האלטר אגו שלו לאחר שנפרד מנערה. בסוף מאי 2016 הוא קיבל את פרס RU.TV לשיר הטוב ביותר. הוא גם קיבל פרס יונה על "Pyanoye solntse". גם לסינגלים הבאים שהוציא, "Shards of Dreams",‏ "Became Oceans" ו-"Feeling Soul", צולמו וידאו קליפים שבוימו גם כן על ידי אלן בדואב. ב-29 ביוני 2016 הוא הופיע בתחרות מיס יוניברס אוקראינה 2016.
ביוני 2016 זכה אלקסיב בפרס האמן פורץ הדרך של השנה בטקס פרסי MUZ-TV ובפרס האמן פורץ הדרך של השנה בטקס פרסי המוזיקה האוקראיני M1 בדצמבר 2016. במרץ 2017 זכה האמן בפרסי ZD ובפרסי המוזיקה Top Hit במספר קטגוריות: "האמן פורץ הדרך של השנה", "אמן השנה", "המראת השנה", "המושמע ביותר ברדיו" (עבור השיר "Пьяное солнце") ו"אמן הרדיו הפופולרי ביותר".
ב-14 בפברואר 2017 אלקסיב החל את סיבוב ההופעות הראשון שלו באוקראינה. מופע הסיום התקיים ביום הולדתו של האמן, 18 במאי, בארמון אוקטייברסקי.
קריירה > תחרות האירוויזיון

שבוע לאחר שהגיש את מועמדותו לתחרות האוקראינית וידביר, נחשף כי אלקסיב ביטל את הצעתו. מאוחר יותר נחשף כי במקום זאת הוא נכנס לתחרות עבור בלארוס. לאחר כניסתו של אלקסיב התעוררה מחלוקת. כללי האירוויזיון קובעים כי אסור שהשיר שנשלח כבר בוצע לפני 1 בספטמבר בשנה הקודמת. אלקסיב, לעומת זאת, ביצע בהופעתיו שלו שיר רוסי בשם "Навсегда". לאחר מכן הוא קיצר את השיר ותרגם את המילים לאנגלית כדי לעקוף את הכלל הזה. ב-15 בינואר 2018 הופיע מאמר שטען כי 11 המועמדים הסופיים בתחרות בבלארוס מאיימים לפרוש אם אלקסיב יוכל להתמודד בגמר התחרויות.
עם זאת, ב-16 בפברואר 2018 אלקסיב זכה בבחירה הלאומית של בלארוס וייצג את המדינה באירוויזיון 2018 בליסבון, פורטוגל.
קריירה > אחרי האירוויזיון

בנובמבר 2018 נודע כי האמן החל לשתף פעולה עם סוני מיוזיק אנטרטיינמנט (רוסיה).
קריירה > איסור כניסה לרוסיה

ב-20 באפריל 2022 נודע שלאלקסיב נאסרה כניסה לרוסיה למשך 50 שנה.
דיסקוגרפיה > אלבומי אולפן

| שם | פרטי האלבום |
| --- | --- |
Пьяное солнце ('שמש שיכורה'):  יצא לאור: 2 בדצמבר 2016  חברת תקליטים: Zion Music  פורמט: הפצה דיגיטלית
МОЯ ЗВЕЗДА ('הכוכב שלי'):  יצא לאור: 23 במאי 2019  חברת תקליטים: סוני מיוזיק  פורמט: הפצה דיגיטלית
דיסקוגרפיה > מיני-אלבומים

| שם | פרטים |
| --- | --- |
Держи ('להחזיק'):  יצא לאור: 25 בפברואר 2017  חברת תקליטים: Zion Music  פורמט: הפצה דיגיטלית
Forever:  יצא לאור: 23 באפריל 2018  חברת תקליטים: סוני מיוזיק  פורמט: הפצה דיגיטלית
דיסקוגרפיה > סינגלים

| שנה | שם | מיקומי תרשים שיא> רוסיה  | מיקומי תרשים שיא> אוקראינה  | אלבום |
| --- | --- | --- | --- | --- |
| 2014 | "Всё успеть" (הכול בזמן) | – | – | Держи |
| 2015 | "Больно, как в раю" (זה כואב כמו בגן עדן) | – | – | Пьяное солнце |
| 2015 | "А я плыву" (ואני שוחה) | 59 | 1 | Пьяное солнце |
| 2015 | "Пьяное солнце" (שמש שיכורה) | 2 | 1 | Пьяное солнце |
| 2016 | "Снов осколки" (שברם של החלומות) | 37 | 13 | Пьяное солнце |
| 2016 | "OMA" | – | – | Пьяное солнце |
| 2016 | "Океанами стали" (הפך לאוקיינוסים) | 39 | 39 | Пьяное солнце |
| 2017 | "Чувствую душой" (אני מרגיש את הנשמה שלי) | 29 | – | Пьяное солнце |
| 2017 | "Навсегда" (לנצח) | 29 | – | Forever |
| 2018 | "Forever" | 22 | 15 | Forever |
| 2018 | "Сберегу" (אציל אותך) | 29 | – | МОЯ ЗВЕЗДА |
| 2018 | "Февраль" (פברואר) | 495 | – | לא כחלק מאלבום |
| 2018 | "Как ты там" (מה שלומך) | 29 | – | МОЯ ЗВЕЗДА |
| 2019 | "Не мёд" (לא מותק) | 29 | – | МОЯ ЗВЕЗДА |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > וידאו קליפים

| שנה | שם |
| --- | --- |
2014: "Всё успеть" (הכל בזמן)
2015: "А я плыву" (ואני שוחה)
2015: "Пьяное солнце" (שמש שיכורה)
2016: "OMA"
2016: "Снов осколки" (שברם של החלומות)
2016: "Океанами стали" (הפך לאוקיינוסים)
2017: "Чувствую душой" (אני מרגיש את הנשמה שלי)
: "Forever"
2018: "Сберегу" (אציל אותך)
2018:
פילמוגרפיה

| שנה | סדרה/סרט | תפקיד |
| --- | --- | --- |
| 2017 | Мама для Снігуроньки | הופעת קמע |
פרסים ומועמדויות

| שנה | פרס | קטגוריה | תוצאה | הערה |
| --- | --- | --- | --- | --- |
| 2016 | פרסי YUNA | פריצת השנה | זכייה |  |
| 2016 | פרסי MUZ-TV | פריצת השנה | זכייה |  |
| 2016 | פרסי MUZ-TV | שיר השנה, עבור "Пьяное солнце" | מועמדות |  |
| 2016 | פרסי RU.TV | שיר השנה, עבור "Пьяное солнце" | זכייה |  |
| 2016 | פרסי RU.TV | פריצת השנה | מועמדות |  |
| 2016 | גרמופון הזהב | עבור השיר "Пьяное солнце" | זכייה |  |
| 2016 | פרסי Top League | שיר השנה, עבור "Пьяное солнце" | זכייה |  |
| 2016 | פרסי המוזיקה של M1 | פריצת השנה | זכייה |  |
| 2016 | שיר השנה | עבור השיר "Снов Осколки" | זכייה |  |
| 2016 | פרסי Sound Track MK | פריצת השנה | זכייה |  |
| 2016 | פרסי Sound Track MK | אמן השנה | זכייה |  |
| 2016 | פרסי המוזיקה Top Hit | המראת השנה | זכייה |  |
| 2016 | פרסי המוזיקה Top Hit | האמן הפופולרי ביותר ברדיו | זכייה |  |
| 2016 | פרסי המוזיקה Top Hit | השיר המושמע ביותר ברדיו, עבור השיר Пьяное" солнце" | זכייה |  |
| 2016 | פרסי הווידאו של OOPS! | הווידאו קליפ הטוב ביותר, עבור "Пьяное солнце" | זכייה |  |
| 2016 | פרסי המוזיקה הלאומיים של רוסיה | אמן הסולו פופ הטוב ביותר של השנה | מועמדות |  |
| 2016 | פרסי המוזיקה הלאומיים של רוסיה | הווידאו קליפ הטוב ביותר, עבור "Пьяное солнце" | מועמדות |  |
| 2017 | פרסי MUZ-TV | הווידאו קליפ הטוב ביותר, עבור "Океанами Cтали" | מועמדות |  |
| 2017 | שיר השנה | עבור השיר "Океанами Cтали" | זכייה |  |
| 2017 | שיר השנה | אמן השנה | זכייה |  |
| 2017 | Top League Awards | עבור השיר "Океанами Cтали" | זכייה |  |
| 2017 | פרסי המוזיקה הלאומיים של רוסיה | אמן הסולו פופ הטוב ביותר של השנה | זכייה |  |
| 2017 | פרסי המגזין "OK!:"More than Stars" | פנים חדשות של מוזיקה | זכייה |  |
| 2017 | Music Platform Awards | עבור השיר "Чувствую Душой" | זכייה |  |
| 2017 | פרסי MUZ-TV (בלארוס) | אמן השנה | זכייה |  |
| 2018 | פרסי YUNA | אלבום השנה, עבור "Пьяное солнце" | מועמדות |  |
| 2018 | פרסי ZHARA Music | זמר השנה | מועמדות |  |
| 2018 | פרסי RU.TV | מועדון המעריצים הטוב ביותר | מועמדות |  |
| 2018 | פרסי RU.TV | זמר השנה | מועמדות |  |
| 2018 | פרסי המגזין "Viva!: "The most beautiful people" | "הגבר החתיך ביותר של השנה" | מועמדות |  |
| 2018 | פרס הטלוויזיה הלאומי "High Five!" | זמר אהוב | מועמדות |  |
| 2018 | פרסי MUZ-TV | זמר הסולו של השנה | מועמדות |  |
| 2018 | פסטיבל המוזיקה הבינלאומי "אסטנה דאוזי 2018" (קזחסטן) | הזמר האוקראיני הטוב ביותר | זכייה |  |
| 2018 | פרסי המוזיקה של M1 | זמר האביב | מועמדות |  |
| 2018 | פרסי המוזיקה של M1 | זמר הקיץ | זכייה |  |
| 2018 | פרסי המוזיקה של M1 | זמר השנה | מועמדות |  |
| 2018 | פרסי Top League | עבור השיר "Навсегда" | זכייה |  |
| 2018 | פרסי Music Platform | עבור השיר "Сберегу" | זכייה |  |
| 2019 | פרסי ZD | המבצע הטוב ביותר – פופ | זכייה |  |
| 2019 | פרסי ZD | "Sexy M" | זכייה |  |
| 2019 | פרסי ZHARA Music | הזמר הטוב ביותר של השנה | מועמדות |  |
| 2019 | פרסי Topical Style | "Stylish single" | זכייה |  |
| 2019 | פרסי MUZ-TV | הווידאו קליפ הטוב ביותר, עבור "Навсегда" | מועמדות |  |
| 2019 | פרסי RU.TV | הזמר הטוב ביותר של השנה | מועמדות |  |
| 2019 | פרסי המוזיקה של M1 | זמר השנה | מועמדות |  |
| 2020 | פרסי YUNA | המבצע הטוב ביותר | מועמדות |  |
| 2020 | פרסי Music Platform | עבור השיר "Ревность" ('קנאה') | זכייה |  |
הערות שוליים

↑  Alekseev представит Беларусь на Международном конкурсе песни "Евровидение-2018" /Сайт Белтелерадио, 16.02.2018/
↑  "Alekseev: "Я родился вопреки желанию своего отца"". viva.ua (ברוסית). נבדק ב-2017-08-18.
↑  "Фіналіст "Голосу країни" знімає новий кліп з Аланом Бадоєвим". ТСН.ua (באוקראינית). נבדק ב-2017-08-18.
↑  ALEKSEEV (2015-04-06), ALEKSEEV - А я пливу [Official video], נבדק ב-2017-08-18
↑  "Фіналіст "Голосу країни" Alekseev презентував емоційну пісню про розставання". ТСН.ua (באוקראינית). נבדק ב-2017-08-18.
↑  "Final show of Miss Ukraine 2016 | Miss Ukraine". missukraine.ua. נבדק ב-2017-08-22.
↑  Александр Корелин (2016-10-17), Alekseev - Пьяное солнце (Мисс Украина, 2016), נבדק ב-2017-08-22
↑  "НОВОСТИ M1 Music Awards 2016: победители престижной украинской музыкальной премии - JetSetter.ua". jetsetter.ua. נבדק ב-2017-08-19.
↑  "О серьезной болезни Димы Билана стало известно на церемонии ZD AWARDS" (ברוסית). נבדק ב-2017-08-19.
↑  "Top Hit назвал победителей 2017| NewsMCS - Новости Музыки, Кино и Шоу-Бизнеса". newsmcs.ru (ברוסית). אורכב מ-המקור ב-2017-04-18. נבדק ב-2017-08-19.
↑  "ALEKSEEV ОТПРАВИЛСЯ В ПЕРВЫЙ ВСЕУКРАИНСКИЙ ТУР В ДЕНЬ СВЯТОГО ВАЛЕНТИНА". STARWAY MAGAZINE (ברוסית). 2017-02-14. אורכב מ-המקור ב-2017-06-21. נבדק ב-2017-08-19.
↑  "ALEKSEEV отпраздновал День рождения в Октябрьском дворце | Mewos Journal". Mewos Journal (ברוסית). 2017-05-20. נבדק ב-2017-08-19.
↑  "Sputnik claims Alekseev will compete in Belarus' Eurovision selection, after withdrawing Vidbir bid in Ukraine | wiwibloggs". wiwibloggs (באנגלית אמריקאית). 2017-12-27. נבדק ב-2018-02-25.
↑  "Finalists threaten to withdraw if Alekseev is allowed in national final". wiwibloggs (באנגלית אמריקאית). 2018-01-15. נבדק ב-2018-02-25.
↑  https://showbiz.24tv.ua/ru/ptushkin-barskih-loboda-ukrainskim-zvezdam-50-let-zapretili-vezd_n1958313
↑  "Alekseev - Снов осколки(послушать музыку, посмотреть видео клип)". www.tophit.ru. נבדק ב-2017-08-19.
↑  "Alekseev - Пьяное солнце(послушать музыку, посмотреть видео клип)". www.tophit.ru. נבדק ב-2017-08-20.
↑  "Премия Муз-ТВ 2016". Википедия (ברוסית). 2017-06-22.
↑  "Премия RU.TV 2016". Википедия (ברוסית). 2017-05-29.
↑  "Золотой граммофон". Википедия (ברוסית). 2017-08-18.
↑  "Песня года". Википедия (ברוסית). 2017-08-15.
↑  "О серьезной болезни Димы Билана стало известно на церемонии ZD AWARDS" (ברוסית). נבדק ב-2017-08-20.
| --- | --- |
בקרת זהויות :  MusicBrainz: 6cde3d73-2219-4616-befb-8619cc2018d7
הילדסהיים

הילדסהיים (בגרמנית: ‏Hildesheimקובץ:De-Hildesheim.ogg‏Ⓘ‏) היא עיר בסקסוניה התחתונה שבגרמניה. העיר ממוקמת במחוז הילדסהיים, כ-25 קילומטרים דרום-מזרחית להנובר על גדות נהר אינרסטה, יובל של נהר לאינה הזורם דרך הנובר. אוכלוסייתה מונה 106,100 נפש, נכון לשנת 1999.
הילדסהיים הפכה למקום מושבו של בישוף בשנת 815 ונשלטה משך ארבע מאות שנה על–ידי אנשי דת, עד שנבנה במקום בית עירייה ולתושבים ניתנה השפעה מסוימת. בשנת 1367 הפכה הילדסהיים חברה בברית ערי הנזה. העיר נפגעה קשה בהפצצות במהלך מלחמת העולם השנייה ולב העיר, ששימר בניינים מתקופת ימי הביניים חרב לחלוטין. מרכז העיר נבנה מחדש בסגנון מודרני ובשנות השבעים החל שחזור של הלב ההיסטורי של העיר, כשבתי הבטון שנבנו מוסרו והוחלפו בתעתיקים של בנייניה העתיקים. בתקופה זו נוסדה במקום גם אוניברסיטה.
בעיר נמצאות כנסיית מיכאל הקדוש וקתדרלת מריה הקדושה שזכו בתואר אתר מורשת עולמית.
עם ילידי העיר המפורסמים נמנה הנס אדולף קרבס, ביוכימאי ממוצא יהודי, זוכה פרס נובל על גילוי מעגל קרבס.
יהודי הילדסהיים

בעיר התקיימה לאורך השנים קהילה יהודית גדולה. בין רבניה נמנו רבנים ידועי שם ובהם: רבי צבי הירש אופנהיים; רבי אליקום גץ (נפטר 1705); רבי מנחם מנדל שטיינהארט (1768–1825) ורבי יהודה ליב בודנהיימר (1799–1868).
ערים תאומות

איטליה פאביה, לומברדיה, איטליה
מצרים אל-מניא, מצרים
הונגריה באירוויזיון

| --- | --- |

 מדינה:  הונגריה הונגריה
 רשת שידור:  MTV (1994-2009) Duna TV (2011-)‎
 השתתפות ראשונה:  אירלנד מילסטריט, 1993
 זכיות:  0
 השתתפויות:  17
 היעדרויות:  16
 אירוח האירוויזיון:  לא אירחה
 השתתפות אחרונה:  ישראל תל אביב-יפו, 2019
הונגריה נטלה חלק באירוויזיון כ-20 פעמים החל מהצטרפותה לתחרות ב-1993 ונעדרה מהתחרות 10 פעמים ב-1996, 1999, 2000, 2001, 2002, 2003, 2004, 2006, 2010, 2021, 2022 וב-2023.
היסטוריה

רשות השידור בהונגריה שידרה את התחרות לראשונה ב-1966. בין השנים 1966-1970 היא שידרה את התחרויות במלואן בשידור ישיר, בין השנים 1986-1990 היא שידרה את התחרויות עם עיכובים שנעו בין מספר שעות ליום אחד ומ-1991 שידרה שוב את כל התחרויות.
לאחר נפילת השלטון הקומוניסטי ב-1990, הונגריה ביקשה להצטרף לשורות התחרות ב-1993. אולם, עקב ריבוי המדינות שרצו ליטול חלק בתחרות נאלצה הונגריה, ביחד עם 6 מדינות נוספות, להתחרות בתחרות מקדימה בשם "העפלה למיליסטריט", בתקווה להיות אחת משלוש המדינות שתקבלנה את הניקוד הגבוה ביותר, דבר שיקנה להן כרטיס כניסה לתחרות ב-1993.
בתחרות "העפלה למילסטריט" שנערכה ב-3 באפריל 1993 בסלובניה, ליובליאנה, הגיעה הונגריה למקום ה-6 עם 44 נקודות עם השיר "Árva reggel" אשר בוצע בהונגרית על ידי אנדראה סולאק, ובכך היא נותרה אחת מ-4 המדינות שלא נטלו חלק לבסוף בתחרות ב-1993.
ב-1994, כאשר עשתה הונגריה את הופעת הבכורה בתחרות היא רשמה הישג מרשים כאשר סיימה את גמר התחרות במקום ה-4 עם 122 נקודות, שהוא, נכון ל-2025, הישגה הטוב ביותר של הונגריה בגמר התחרות. אולם, ב-1996 הונגריה כשלה לעלות לתחרות משלב הסינון המקדים עקב החלטתו של איגוד השידור האירופי לסנן את המדינות שביקשו ליטול חלק בתחרות עקב ריבוי המדינות שביקשו להצטרף.
היסטוריה > 1994 - 1998

הונגריה החלה ליטול חלק בתחרות ב-1994 כאשר הזמרת פרידריקה באייר ייצגה אותה בדבלין עם השיר "?Kinek mondjam el vétkeimet" ("למי אני יכולה לספר על חטאיי?"). לאחר שהובילה במהלך רוב ההצבעה, סיימה לבסוף הונגריה במקום הרביעי, הישגה הטוב ביותר באירוויזיון. לאירוויזיון 1995 שלחה הונגריה את השיר "Új név a régi ház falán" ("שם חדש על קיר הבית הישן"), אולם השיר קיבל רק 3 נקודות, והוא סיים במקום ה-22, מקום אחד לפני גרמניה שסיימה אחרונה. הונגריה לא השתתפה באירוויזיון 1996 עקב המיקום הנמוך שלה בשנה הקודמת, והיא חזרה שוב לתחרות ב-1997 עם השיר "?Miért kell, hogy elmenj" ("למה את חייבת ללכת?") איתו היא הגיעה למקום ה-12. לאירוויזיון 1998 שלחה הונגריה את הזמר צ'ארלי עם השיר "A holnap már nem lesz szomorú" ("מחר לא יהיה עצוב") איתו היא הגיעה למקום ה-23. הונגריה לא עברה את הסינון שהיה באותן שנים למדינות, ולכן נמנע ממנה להשתתף באירוויזיון 1999.
היסטוריה > 2005 - 2009

הונגריה חזרה שוב לתחרות בשנת 2005 עם השיר "!Forogj, világ" ("הסתובב, עולם!") שבוצע על ידי הלהקה נוקס, איתו היא הגיעה למקום ה-12. הונגריה הודיעה שלא תשתתף באירוויזיון 2006 על-אף המיקום הגבוה אליו היא הגיעה ב-2005. היא חזרה שוב לתחרות בשנת 2007 עם השיר "Unsubstantial Blues" ("בלוז חסר בסיס") שבוצע על ידי מגדי רואוזה בשפה האנגלית לראשונה מאז שהונגריה החלה להשתתף בתחרות. השיר עלה מהמקום השני בשלב חצי הגמר אל הגמר, בו הוא סיים במקום ה-9 עם 128 נקודות, ההישג הטוב ביותר שלה בתחרות מאז 1994. לאירוויזיון 2008 שלחה הונגריה את הזמרת צ'זי עם השיר "Candlelight" ("אור הנר") איתו היא הגיעה למקום האחרון בשלב חצי הגמר. באירוויזיון 2009 שוב כשלה הונגריה להעפיל לשלב הגמר כאשר הזמר זולי אדוק הופיע במוסקבה עם השיר "Dance with Me" ("רקדי איתי") איתו הוא הגיע למקום ה-15 בשלב חצי הגמר.
ב-22 באוקטובר 2009 אישרה רשת השידור ההונגרית, MTV, את פרישתה מאירוויזיון 2010 עקב הגבלות כלכליות שמונעות ממנה לשלוח נציגות לתחרות שנערכה בבארום. לעומת זאת, רשת שידור מתחרה בהונגריה, Duna TV, שידרה את שני חצאי הגמר ואת הגמר של אירוויזיון 2010 ואף הגישה בקשת הצטרפות לאיגוד השידור האירופאי, וזאת על-מנת שהיא תוכל לשלוח נציגות לאירוויזיון 2011 שנערך בדיסלדורף. ב-27 בדצמבר 2010 הודיעה הונגריה על חזרתה לאירוויזיון 2011 שייערך בגרמניה.
היסטוריה > 2020-

לקראת אירוויזיון 2020 וכן לקראת אירוויזיון 2021 הודיעה רשות השידור DUNA TV כי לא תיטול חלק בתחרות.
לקראת אירוויזיון 2022 נרשמה שערורייה כאשר הונגריה חשפה את תקנון התחרות לפסטיבל ששימש בעבר כקדם אירוויזיון בשביל הונגריה ובו נחשף לראשונה שהמנצח בתחרות ייצג את הונגריה באירוויזיון הקרוב, כאשר עדיין לא אישרה את השתתפותה באירוויזיון זה, ויותר מכך, היא חשפה גם את תאריכי התחרות (17, 19, 21), שלא היו גלויים עד אז, וגם חשפה הרשת ההונגרית שטורינו תהיה העיר המארחת, דבר שעדיין לא נחשף. לאחר כמה שעות הורידה רשת הטלוויזיה את הדף מאתרם הרשמי בבקשת איגוד השידור האירופי.
השירים שייצגו את הונגריה באירוויזיון

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | גמר | ניקוד | חצי גמר | ניקוד |
| --- | --- | --- | --- | --- | --- | --- | --- |
| 1993 | אנדראה סזולק | ""Árva reggel" | "מוקדם בבוקר" | X | X | 6 | 44 |
| 1994 | פרידריקה באייר | "?Kinek mondjam el vétkeimet" | "למי אני יכולה לספר על חטאיי?" | 4 | 122 |  |  |
| 1995 | צ'אבא סיגטי | "Új név a régi ház falán" | "שם חדש על קיר הבית הישן" | 22 | 3 |  |  |
| 1996 | גיאון דלהושה | "Fortuna" | "פורטונה" | X | X | 23 | 26 |
| 1997 | להקת .V.I.P | "?Miért kell, hogy elmenj" | "למה את חייבת ללכת?" | 12 | 39 |  |  |
| 1998 | צ'ארלי | "A holnap már nem lesz szomorú" | "מחר כבר לא יהיה עצוב" | 23 | 4 |  |  |
| לא נטלה חלק בין השנים 1999-2004 | לא נטלה חלק בין השנים 1999-2004 | לא נטלה חלק בין השנים 1999-2004 | לא נטלה חלק בין השנים 1999-2004 | לא נטלה חלק בין השנים 1999-2004 | לא נטלה חלק בין השנים 1999-2004 |  |  |
| 2005 | להקת נוקס | "!Forogj, világ" | "הסתובב, עולם!" | 12 | 97 | 5 | 167 |
לא נטלה חלק ב-2006
| 2007 | מגדי רוּז'ה | "Unsubstantial Blues" | "בלוז חסר בסיס" | 9 | 128 | 2 | 224 |
| 2008 | צ'זי | "Candlelight" | "אור הנר" | X | X | 19 | 6 |
| 2009 | זולי אדוק | "Dance with Me" | "רקדי איתי" | X | X | 15 | 16 |
לא נטלה חלק ב-2010
| 2011 | קטי וולף | "?What About My Dreams" | "מה עם החלומות שלי?" | 22 | 53 | 7 | 72 |
| 2012 | להקת דיסקו חסכוני | "Sound Of Our Hearts" | "הצליל של ליבנו" | 24 | 19 | 10 | 52 |
| 2013 | ביי-אלכס | "Kedvesem" | "יקירתי" | 10 | 84 | 8 | 66 |
| 2014 | קלאי-סונדרס | "Running" | "לרוץ" | 5 | 143 | 3 | 127 |
| 2015 | בוגי | "Wars for Nothing" | "מלחמות לשום דבר" | 20 | 19 | 8 | 67 |
| 2016 | פרדי | "Pioneer" | "חלוץ" | 19 | 108 | 4 | 197 |
| 2017 | יוצי פפאי | "Origo" | "מקור" | 8 | 200 | 2 | 231 |
| 2018 | AWS | "Viszlát nyár" | "להתראות קיץ" | 21 | 93 | 10 | 111 |
| 2019 | יוצי פפאי | "Az én apám" | ״אבי״ | X | X | 12 | 97 |
לא נטלה חלק בשנים האלו 2020-2024
גלריה

מגדי רואוזה בהלסינקי (2007)
צ'זי בבלגרד (2008)
קטי וולף בדיסלדורף (2011)
ביי-אלכס במאלמה (2013)
קלאי-סונדרס בקופנהגן (2014)
בוגי בווינה (2015)
פרדי בסטוקהולם (2016)
‏AWS בליסבון (2018)
יוצי פפאי בתל אביב-יפו (2019)
ראו גם

הונגריה באירוויזיון לרוקדים צעירים
הערות שוליים

↑  ג'ון קנדי אוקונר, The Eurovision Song Contest. 50 Years. The Official History, Londres, Carlton Books Limited, 2005, p.133.
↑  "הונגריה פורשת מאירוויזיון 2010", אתר האירוויזיון (באנגלית)
↑  "הונגריה תשדר את אירוויזיון 2010 במלואו", אתר האירוויזיון (באנגלית)
↑  "ייתכן והונגריה תחזור לאירוויזיון עם רשת שידור חדשה", אתר האירוויזיון (באנגלית)
↑  "הונגריה חוזרת לאירוויזיון", אתר האירוויזיון (באנגלית)
↑  Hungary: Does not return to the contest | No connection of A Dal with Eurovision 2021!, Eurovision News | Music | Fun, ‏2020-10-15 (באנגלית)
↑  https://www.euromix.co.il/2021/10/01/האם-הונגריה-חוזרת-להתמודד-באירוויזיו/
| --- | --- |
בקרת זהויות :  MusicBrainz: c5b3e693-f4e6-44fa-9c20-8fcde7f79c86
יוסף בן יהודה אבן שמעון

| --- | --- |

 לידה:  1160? סאוטה, צפון אפריקה 
 פטירה:  1226 (בגיל 66 בערך) חלב, סוריה 
 שפות היצירה:  עברית, ערבית יהודית 
 
רבי יוסף בן יהודה אבן שמעון ("יוסף המערבי"; 1160 – 1226) היה רב, פילוסוף, רופא, משורר ותלמיד של הרמב"ם, עבורו הרמב"ם חיבר את מורה נבוכים.
קורות חייו

יוסף בן יהודה אבן שמעון נולד בעיר סאוטה שבצפון אפריקה בשנת 1160 וחי שם עם אביו, שהיה אמן, עד גיל 25. בהגיעו לגיל 25 עזב את המגרב, כנראה בעקבות הרדיפות של שושלת אל-מוואחידון, והיגר למצרים. הוא עסק ברפואה ובנוסף לכך חיבר שירים בשפה העברית. בעיר פוסטאט (קהיר העתיקה) אבן שמעון למד לוגיקה, מתמטיקה ואסטרונומיה מפי הרמב"ם. לאחר מספר שנים המשיך במסעו מזרחה והתיישב בעיר חלב, שם הוא גם עסק במסחר לזמן מה וזכה להצלחה רבה. יהודה אלחריזי שיבח אותו ואת יכולתיו כמשורר:
וּמִשָּׁם בָּאתִי לְעִיר הַמְּלוּכָה. הִיא אֲרַם צוֹבָה הַבְּרוּכָה. כִּי שָׁם צִוָּה ה' אֶת הַבְּרָכָה. כָּל מִדּוֹת חֲמוּדוֹת אוֹסֶפֶת. וְהִיא עַל רֹאשׁ הַמְּלָכִים מִצְנֶפֶת. וּמִלְּבַד נֹעַם מִדּוֹת קְהָלֶיהָ. וַחֲמוּדוֹת אֲצִילֶיהָ. בָּא אֵלֶיהָ זֶה שְׂלשִׁים שָׁנָה מוֹשִׁיעַ וָרָב. מֵאֶרֶץ מַעֲרָב. הוּא הֶחָכָם רַבִּי יוֹסֵף מַעֲרָבִי. חָכְמָתוֹ כְּקֹהֶלֶת. וְשִׂכְלוֹ כְּגַחֶלֶת. וּלְשׁוֹנוֹ אֵשׁ אוֹכֶלֶת.
אחת התשובות של הרמב"ם העוסקת בהשגות הגאון שמואל בן עלי, פונה אל תלמידו יוסף, המכונה שם "ראש הסדר" - תואר בו כונו ראשי ישיבה. גם על השיר העוסק בשבח הרמב"ם, שהועתק בעותק "משנה תורה" שהוגה מאוטוגרף הרמב"ם, נכתב שמחברו הוא "יוסף בן שמעון ראש הסדר ז"ל", ומכך הוכח שהוא עמד בראשות ישיבה, ככל הנראה בחלב.
אבן שמעון המשיך להתכתב עם הרמב"ם גם לאחר שעזב את מצרים, וחיבורו של הרמב"ם מורה נבוכים הוקדש עבור יוסף ועבור אלה כמוהו שהעלו שאלות בנוגע לשילוב בין פילוסופיה לאמונה היהודית. בהקדמה למורה נבוכים, הרמב"ם שיבח את ידיעותיו של אבן שמעון תלמידו במתמטיקה, אסטרונומיה ואת שקדנותו.
רב ערכך בעיני מפני רוב שקידתך בלימודים ומפני התשוקה הגדולה לעניינים העיוניים אשר מצאתי בשיריך. זאת מאז הגיעוני איגרותיך ומחברותיך מאלכסנדריה, בטרם בחנתי את תפישׂתך. אז אמרתי: שמא תשוקתו גדולה מהשׂגתו. אך כאשר קראת עמי מה שקראת בחוכמת התכונה (אסטרונומיה) - וקודם לכך במתמטיקה כהכנה הכרחית לכך - גברה שמחתי בך בשל האיכות המשובחת של דעתך ומהירות תפישׂתך. ראיתי את גודל תשוקתך אל המתמטיקה. לכן הנחתי לך להתאמן בה מתוך שידעתי לְמה אתה עתיד להגיע.
אבן שמעון היגר בהמשך לבגדאד ופתח שם בית מדרש. בעת שהותו בבגדאד הוא פרסם כתבי הגנה על עמדותיו של הרמב"ם כנגד ביקורות ומתקפות מצד אישים כגון הגאון שמואל בן עלי, ולקח חלק משמעותי בשלביו הראשונים של פולמוס הרמב"ם. הוא נפטר בשנת 1226.
מחקרים ראשוניים על אבן שמעון בלבלו בינו ובין ר' יוסף בן יהודה אבן עקנין עקב שמותיהם וקורות חייהם הדומים, אולם מחקרים מאוחרים יותר הבהירו שמדובר בשני אישים שונים.
כתביו

משיריו של יוסף אבן שמעון שרד רק שיר אחד במלואו, והוא עוסק בשבח הרמב"ם, וכך נאמר בו:
נְשִׂיא הָאֵל שְׁלָחוֹ אֶל לְמוֹפֵת / וְכָל רוֹאָיו מְאֹד עָלָיו תְּמֵהִים

וְחַכְמֵי הַזְּמַן עֵת מוֹעַצוֹתָיו / מְבִינִים פּוֹחֲדִים כוּלָּם וְרֵהִים

סְעִיפֵיהֶם בְּתַחְתִּית יְרוּצוּן / וּמֹשֶׁה יַעֲלֶה אֶל הָאֱלֹהִים
חלק משיר אחר שלו השתמר דרך כתביו של יהודה אלחריזי שציטט מהשיר. בנוסף השתמרה יצירה ספרותית מסוג מקאמה פרי עטו של אבן שמעון הקרויה "׳נאום טוביה בן צדקיה". היצירה מספרת את סיפור אהבתו של צעיר בשם "משכיל" לאישה בשם "ימימה", בתור אלגוריה לרדיפה אחר דעת והשכלה.
בנוסף השתמרו מספר מאמרים שלו ואגרות שכתב. אחד ממאמרים אלו הקרוי "במחויב המציאות" עוסק בשאלות פילוסופיות בדבר בריאת העולם, ומתייחס גם לכתביהם של הרמב"ם ושל הפילוסוף המוסלמי אבן סינא. מאמר נוסף של אבן שמעון שהשתמר הוא "איגרת ההשתקה על אודות תחיית המתים" (רסאלה אלאסכאת פי חשר אלאמואת). מאמר זה נכתב כחלק ממחלוקת על אופייה העתידי של תחיית המתים שהתנהלה בהקשר של פולמוס הרמב"ם.
לקריאה נוספת

יוסף בן יהודה אבן שמעון, במחויב המציאות ואיכות סדור הדברים ממנו וחדוש העולם, עם תרגום לאנגלית על ידי יהודה ליבוש מאגנעם, דפוס צבי הירש ב"ר יצחק איטצקוואסקי, ברלין, תרס"ד.
ראשיתו של פולמוס הרמב"ם במזרח : איגרת ההשתקה על אודות תחיית המתים/ ליוסף אבן שמעון' (מבוא, תרגום ופירוש מאת שרה סטרומזה), ירושלים : מכון בן צבי לחקר קהילות ישראל במזרח, תשנ"ט 1999.
אגרות הרמב"ם : חליפת המכתבים עם ר' יוסף בן יהודה (בעריכת דוד צבי בנעט), הוצאת ספרים ע"ש י"ל מאגנס, תשמ"ה 1985.
יוסף יהלום, ׳נאום טוביה בן צדקיה׳: המחברת של יוסף בן שמעון לכבוד הרמב״ם, תרביץ, כרך סו, חוברת ד (תמוז-אלול תשנ״ז), עמ' 543–578.
הערות שוליים

↑  יהודה אלחריזי,תחכמוני, שער 46.
↑  הרמב"ם, מורה נבוכים החלק הראשון - פרק האיגרת אל התלמיד בתרגום מיכאל שורץ, הוצאת אוניברסיטת תל אביב.
↑  Colette Sirat, A History of Jewish Philosophy in the Middle Ages, Cambridge University Press, 1990, p. 206.
| --- | --- |
בקרת זהויות :  NLI: 987007304308405171  ISNI: 0000 0000 6845 1992  NKC: ola20211117670  VIAF: 97166703   WorldCat (עם VIAF): 97166703
אדם וסט

| --- | --- |

וסט בכנס קומיק-קון בפיניקס, אריזונה, שנת 2014
 לידה:  19 בספטמבר 1928 ארצות הברית ואלה ואלה, וושינגטון, ארצות הברית
 פטירה:  9 ביוני 2017 (בגיל 88) לוס אנג'לס, קליפורניה, ארצות הברית
 שם במה:  Adam West 
 שם לידה:  William West Anderson 
 סוגה מועדפת:  מערבון 
 מדינה:  ארצות הברית 
 תקופת הפעילות:  1954–2017 (כ־63 שנים)
 מקום לימודים:  בית ספר לייקסייד  University of Puget Sound  קולג' ויטמן  Walla Walla High School 
 מספר צאצאים:  4 
 פרסים והוקרה:  פרס אינקפוט (1980)  כוכב בשדרת הכוכבים בהוליווד  פרס TV Land 
  אתר האינטרנט הרשמי של אדם וסט
 פרופיל ב-IMDb
 
באטמן (אדם וסט) ורובין (ברט וורד) בסדרה "באטמן"
אדם וסט (באנגלית: Adam West; נולד בשם ויליאם וסט אנדרסון; 19 בספטמבר 1928 – 9 ביוני 2017) היה שחקן אמריקאי שנודע בתפקידו כבאטמן בסדרת הטלוויזיה בעלת אותו השם של רשת השידור ABC משנות ה-60 של המאה ה-20. הוא הוסיף לשחק את באטמן בסרט הקולנוע "באטמן" מ-1966. הקריירה האמנותית שלו נפרשת על פני 63 שנים.
וסט החל לשחק בסרטים בשנות ה-50 של המאה ה-20. הוא שיחק לצידו של צ'אק קונורס בסרט "ג'רונימו" (1962) ולצדם של ההרכב "שלושת המוקיונים" בסרט "פורעי החוק מגיעים" (1965). הוא הופיע גם בסרט המדע בדיוני "רובינזון קרוזו על מאדים" (1964), ואת קריירת הדיבוב שלו בתוכנית הטלוויזיה "קסם של הורים" התחיל ב-2001, ולאחר מכן המשיך לדבב בתוכניות שונות כדוגמת "משפחת סימפסון" (1992, 2002), ו"איש משפחה" (2000–2017), שם שיחק גרסאות בדיוניות של עצמו בכל השלושה.